text: Rockere samles på Strandby Plads
  25 august 2011 kl. 15.30
  Efter grundlovsforhøret har et stort antal rockere samlet sig på Strandby Plads midt i Esbjerg, hvor mandagens store slagsmål fandt sted. Politiet følger begivenheden på afstand.
  - Vi tror, at der er tale om en slags "show of force", siger vicepolitiinspektør Hans Roost til TV SYD. Med dagens fem fængslinger, er 11 foreløbigt taget ud af cirkulation, og så føler de måske trang til at vise, at "vi er her stadig".
  
  Visitationer
  Flere seere har ringet til TV SYD. Der tales om, at et halvt hundrede  rockere er samlet omkring Standby Plads. 
  Ifølge vidner har poltiet foretaget flere visitationer. Men Hans Roost har ikke hørt, at der skulle være fundet noget - eller foretaget anholdelser.
  Politiet har hele daget været talstærkt repræsenteret ved retsbygningen i Esbjerg. 
  - Og vi følger happeningen lidt på afstand, siger vicepolitiinspektøren, der ikke vil oplyse, hvor mange politifolk, som deltager i aktionen.
  